Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
USA ametnikud kinnitasid Iisraelile, et Obama ei survesta Jeruusalemma
enne ametist lahkumist jätkama rahukõnelusi palestiinlastega.
USA Senat otsustas pikendada 10 aasta võrra
Iraanile pandud sanktsioone, mis on vajalik, et tagada
Iisraeli ja teiste USA regionaalsete liitlaste julgeolek.
Kaks iraanlast ja keenialasest autojuht viidi Nairobi kohtusse,
süüdistatuna teabe kogumises terroriaktiks Iisraeli saatkonna vastu.
USA teadete kohaselt
ei plaani peagi ametist lahkuv president Obama
survestada Iisraeli jätkama rahukõnelusi palestiinlastega.
Washingtoni ametnike sõnul välistas Obama pea iga võimaluse
jätkata viimasel minutil kõnelusi osapoolte vahel
ja ta väldib oma lahkumisel kokkupõrkeid Netanyahuga.
President Obama plaanib pidada kõne,
et rääkida oma visioonist rahuleppeks Iisraeli ja palestiinlaste vahel
ning väljendada oma poolehoidu ÜRO pakutavate lahenduste osas.
ÜRO Julgeolekunõukogus tulevad arutlusse ja hääletusse
mitmed initsiatiivid enne kui president Obama lahkub ametist.
Kõne all on kolm initsiatiivi, mis tekitavad Iisraelile muret
ja mille on esitanud Uus-Meremaa, palestiinlased ning Prantsusmaa.
Uus-Meremaa, mis plaanib
aasta lõpus astuda välja ÜRO Julgeolekunõukogust,
soovib suruda läbi resolutsiooni enne kui Trump jõuab Valgesse Majja.
Resolutsioon hõlmab koalitsiooni kahe riigi lahenduseks
aastakümnete vanuses konfliktis Iisraeli ja palestiinlaste vahel,
hukkamõistu asunduse ehitamisele ja vägivalla õhutamisele mõlemal pool
ning juhist humanitaarolukorraks Gazas.
Eelresolutsioon esitatakse lähipäevil ÜRO Julgeolekunõukogus.
Palestiinlased püüavad edendada antud eelresolutsiooni,
mille alusel on asundused illegaalsed, olenemata nende eesmärgist.
Iisraeli ametnikud kardavad,
et antud resolutsioon võib rajada aluse Iisraeli-vastasteks
sanktsioonideks ja kohtuasjadeks Rahvusvahelises Kriminaalkohtus.
Kolmas initsiatiiv on Prantsusmaal,
milleks on kutsuda kokku rahvusvaheline rahukonverents,
mille osas on Iisrael väljendanud vastuseisu.
Iisraeli vastuseis tuleneb asjaolust, et arutelule on seatud ajapiirang
ning kui selle aja jooksul ei jõuta mingi lahenduseni,
tunnustab Prantsusmaa Palestiina riigi rajamist.
Iisraeli ametnike hinnangul paneks USA veto palestiinlaste
ja Prantsusmaa initsiatiividele, kuid pole kindel, kas Washington
näeb Uus-Meremaa initsiatiivi kui ühepoolset lüket.
Teistel teemadel -
USA Senat otsustas
10 aasta võrra pikendada Iraanile kehtestatud sanktsioone
ja saatis eelnõu allkirjastamiseks president Obamale Valgesse Majja,
et vältida järgmise aastani edaspidiseid rangemaid meetmeid.
Seaduseelnõu läks läbi ilma ühegi vastuhääleta,
kuna 99 senaatorit hääletasid selle poolt.
Demokraadist senaator Bob Menendez
ütles senaatoritele, et sanktsioonide pikendamine
on vajalik teiste kahjulike ja ohtlike Iraani režiimi sammudeks.
Ta süüdistas Iraani
jätkuvates provokatsioonides rahvusvahelises kogukonnas
rakettide katsetustes ja teistes lepperikkumistes.
Peame saatma Iraanile sõnumi,
et USA, mis täidab oma kohustusi JCPOA raames,
vastab teistele kahjulikele ja ohtlikele Iraani režiimi sammudele.
Pärast tuumaleppe jõustumist
on Iraan jätkanud pingutusi, et regiooni destabliseerida
ning suurendada oma võimekust puhver- ja terrorivõrgustikega.
Allkirjastasime tuumaleppe Iraaniga.
Iraan on pannud proovile nii lepet kui meie seisukohta
katsetades tahtlikult pikamaa ballistilisi rakette.
P5+1 - USA, Venemaa, Hiina, Prantsusmaa,
Suurbritannia ja Saksamaa - sõlmisid Iraaniga leppe,
mis on sundinud Islamiriiki sanktsioonide lõdvendamiseks
pidama kinni tuumaleppest (JCPOA) ehk Ühine Kõikehõlmav Tegevuskava.
USA ametnike sõnul
ei näe nad vajadust sanktsioonide pikendamiseks
ning sanktsioonide pikendamine võiks rikkuda JCPOA lepet.
Vaatamata sellele ütlesid kongressi nõunikud,
et Obama allkirjastab antud nõude temani jõudmisel.
USA esindajatekoda
hääletas ülekaalukalt möödunud kuul Iraani sanktsiooniakti pikendamiseks.
See sõlmiti 1996. a, et karistada Iraani
selle investeeringute pärast energiatööstuses
ja tõkestada riigi püüet hankida endale tuumarelva.
Seadus aegub selle aasta lõpus,
kui president Obama ei kuuluta eelnõud seaduseks,
kaoksid kõik Iraani sanktsioonid, sh ka rahvusvaheline mõju,
mis teeb Iraagist kohustuslase selle rahvusvaheliste nõuete täitmisel.
Seega, hr president, peame leidma piisava mõjuteguri,
et ohjata Iraani režiimi ning võtta Islamiriiki vastutusele
selle rahvusvaheliste kohustuste kinnipidamises, sh JCPOA sätetes.
Parandaksime Iraani laiduväärset inimõiguste olukorda
ning kinnitame Iisraelile ja USA liitlastele regioonis,
et antud piirkonna julgeolek on meile esmatähtis.
Uudiseid Keeniast -
Kahele iraanlasele ja keenialasest autojuhile,
kes töötas Nairobis Iraani saatkonnas,
esitati süüdistus terroriaktiks teabe kogumises,
pärast kui nad filmisid Iisraeli saatkonda.
Vastavalt kohtuotsusele
leiti antud kaks iraanlast ja nende keenialasest autojuht
tegemast videoklippe Iisraeli saatkonnast.
Vastavalt kohtuotsusele
leiti antud kaks iraanlast ja nende keenialasest autojuht
tegemast videoklippe Iisraeli saatkonnast,
et kasutada neid terroriaktiks.
Kolm meest olid autos, mis kuulus Iraani saatkonnale,
kui nad arreteeriti selle nädala hakul.
Kahe iraanlase diplomaatiline staatus oli ebaselge
ja Iraani saatkond ei soovinud juhtunut kommenteerida.
Kaitseadvokaadi sõnul tunnistasid kolm end süütuks
ning neid hoitakse edasiseks juurdluseks
Keenia anti-terrorismi politseiüksuse poolt kinni.
Tegemist on teise korraga kolme aasta jooksul,
kus iraanlasi kuulatakse üle terroriga seonduvates küsimustes.
2013. a mõistis Keenia kohus kahele iraanlasele
eluaegse vangistuse terrorismi ja lõhkeainete omamise tõttu.
Teateid Süüriast -
Ligi 27 000 inimest on viimaste päevade jooksul
põgenenud mässajate piiramisrõngas olevast Aleppost.
Sellega küündib ümberasustatute määr
valitsuse läänepoolses kontrollalas ligi 400 000 inimeseni.
ÜRO sõnul seisab piirkond silmitsi külma talvega.
Vastavalt registreeritutele - andmed on eilse seisuga -
oleme registreerunud ligi 18 000 inimest
valitsuse kontrollitud aladel, kes tulid Ida-Aleppost.
Tänaseks võib see olla tõusnud.
Lisaks 8500 kurdide kontrollalas oleva Sheikh Maqsoudi naabruskonnas.
Seega kokku u 27 000 inimest.
See määr võib olla isegi kõrgem.
Süüria armee koos selle liitlastega jätkavad edasiminekut Ida-Aleppos
ja mitmeis paigus jätkuvad intensiivsed võitlused.
Sõda paneb Süüria presidendi Assadi, keda toetab Venemaa, Iraan
ning šiiitide liitlasväed Liibanonist, Iraagist ja Afganistaanist,
vastanduma mõningatele mässuliste grupeeringutele
sh mõned, keda toetavad Türgi, USA ja Pärsia lahe riigid
ning võitlema koos džihadistidest võitlejatega,
kellest mõned on Al-Qaida poolt toetatud.
Tänan vaatamast!
Näete meid aadressil: tv7.israelnews.com või tv7.fi
Tagasisidet võib saata aadressil: israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen.
Kena õhtut ja kohtumiseni juba esmaspäeval.
Tõlge: Mailis Mägi